CELEX: 62010TN0236
Language: sk
Date: 2010-05-21 00:00:00
Title: Vec T-236/10: Žaloba podaná 21. mája 2010 — Asociación Española de Banca/Komisia

17.7.2010   
            
            
               SK
            
            
               Úradný vestník Európskej únie
            
            
               C 195/31
            
         Žaloba podaná 21. mája 2010 — Asociación Española de Banca/Komisia
   (Vec T-236/10)
   2010/C 195/49
   Jazyk konania: španielčina
   
      Účastníci konania
   
   
      Žalobkyňa: Asociación Española de Banca (Madrid, Španielsko) (v zastúpení: J. Buendía Sierra, E. Abad Valdenebro, M. Muñoz de Juan a R. Calvo Salinero, advokáti)
   
      Žalovaná: Európska komisia
   
      Návrhy žalobkyne
   
   
               —
            
            
               zrušiť článok 1 ods. 1 napadnutého rozhodnutia v časti, v ktorej deklaruje, že článok 12.5 Texto Refundido de la Ley sobre el Impuesto de Sociedades (konsolidovaného znenia zákona o dani právnických osôb, ďalej len „TRLIS“) obsahuje prvky štátnej pomoci,
            
         
               —
            
            
               subsidiárne zrušiť článok 1 ods. 1 v časti, v ktorej deklaruje, že článok 12.5 TRLIS obsahuje prvky štátnej pomoci, ak sa uplatňuje na nadobúdanie účasti spojenej so získaním kontroly,
            
         
               —
            
            
               subsidiárne zrušiť článok 4 napadnutého rozhodnutia v časti, v ktorej nariaďuje vymáhanie pomoci v súvislosti s transakciami uzavretými pred publikovaním rozhodnutia v konečnom znení v Úradnom vestníku Európskej únie, ktoré je predmetom tejto žaloby, a
            
         
               —
            
            
               zaviazať Komisiu na náhradu trov konania.
            
         
      Žalobné dôvody a hlavné tvrdenia
   
   Rozhodnutie, proti ktorému smeruje táto žaloba je rovnaké ako rozhodnutie napádané vo veciach T-219/10, Autogrill España/Komisia, T-221/10, Iberdrola/Komisia, a T-225/10, Banco Bilbao Vizcaya Argentaria/Komisia.
   Žalobné dôvody a hlavné tvrdenia sú podobné žalobným dôvodom a hlavným tvrdeniam uvádzaným v rámci týchto konaní.